cyanic-selkie/wikianc huggingface dataset:
2019. gada laikapstākļi Latvijā
Gada raksturojums pa gadalaikiem
2019. gada rudens, vidējā gaisa temperatūra Latvijā bija +8,3 °C, kas ir 1,6 °C virs sezonas normas, kopā ar 1949. gada rudeni kļūstot par 8. siltāko rudeni novērojumu vēsturē — kopš 1924. gada. Rudens minimālā gaisa temperatūra –10,8 °C 25. novembrī tika novērota Madonā. Savukārt sezonas maksimālā gaisa temperatūra +29,5 °C 1. septembrī — Liepājā. Rudenī kopumā tika pārspēti Latvijas 9. septembra, 16., 20., 22. un 25. oktobra un 13., 14. novembra diennakts maksimālās gaisa temperatūras rekordi. Tika pārspēti 8 novērojumu staciju dekādes un 90 diennakts maksimālās gaisa temperatūras rekordi, kā arī 10 diennakts minimālās gaisa temperatūras rekordi. Atkārtoti tika 5 novērojumu staciju diennakts un 1 dekādes maksimālās gaisa temperatūras rekords. No rudens mēnešiem vissiltākais bija septembris ar vidējo gaisa temperatūru 12,4 °C, kas ir 0,7 °C virs mēneša normas. Oktobra vidējā gaisa temperatūra bija 8,5 °C, kas ir 1,6 °C virs normas (kopā ar 2001. gadu tas ir 14. siltākais oktobris novērojumu vēsturē), savukārt novembra vidējā gaisa temperatūra bija 4,0 °C (2,4 °C virs normas), kas kopā ar 2012. un 2006. gada novembri ir 13. siltākais novembris novērojumu vēsturē. Kopējais nokrišņu daudzums Latvijā rudenī bija 236,7 mm, kas ir 18% virs sezonas normas (201 mm). Līdz ar to šis bija 22. mitrākais rudens novērojumu vēsturē. Visvairāk nokrišņu bija Rucavā – 354,0 mm, bet vismazāk – Dobelē (135,5 mm). Visi rudens mēneši bija mitrāki par normu, vismitrākajam ar kopējo nokrišņu daudzumu Latvijā 82,1 mm (24% virs mēneša normas) esot septembrim. Oktobrī un novembrī nokrišņu daudzums bija attiecīgi 12% un 18% virs normas.
Gada raksturojums pa mēnešiem
Ar vidējo gaisa temperatūru −4,0 °C '''2019. gada janvāris''' bija par 0,8 °C zem mēneša normas, kļūstot par pirmo mēnesi, kurš ir vēsāks par normu, kopš pērnā marta. Mēneša maksimālā gaisa temperatūra +6,4 °C 1. janvārī tika novērota Kolkā, Liepājā un Mērsragā, bet minimālā gaisa temperatūra –23,0 °C — 22. janvārī Alūksnē. Kopējais nokrišņu daudzums Latvijā janvārī bija 46,5 mm, kas ir 8% zem dekādes normas (50,6 mm). Visvairāk nokrišņu bija Siguldā – 79,8 mm, bet vismazāk nokrišņu – Zīlānos (26,8 mm). Visstiprākās vēja brāzmas (25,1 m/s) tika novērotas 2. janvārī Kolkā. Visbiezākā sniega sega (35 cm) novērota 29. un 30. janvārī Alūksnē. Janvāra 1. dekādē vidējā gaisa temperatūra Latvijā bija –3,6 °C, kas ir 0,7 °C zem dekādes normas. Dekādes maksimālā gaisa temperatūra +6,4 °C 1. janvārī tika novērota Kolkā, Liepājā un Mērsragā, bet minimālā gaisa temperatūra –20,5 °C – 10. janvārī Daugavpilī. Kopējais nokrišņu daudzums Latvijā janvāra 1. dekādē bija 17,2 mm, kas ir 3% virs dekādes normas (16,7 mm). Visvairāk nokrišņu bija Kalnciemā – 31,5 mm, bet vismazāk nokrišņu — Zīlānos (7,9 mm). Visstiprākās vēja brāzmas (25,1 m/s) tika novērotas 2. janvārī Kolkā. Visbiezākā sniega sega (21 cm) novērota 3. un 5. janvārī Gulbenē un 5., 7. un 8. janvārī Rēzeknē. Janvāra 2. dekādē vidējā gaisa temperatūra Latvijā bija –1,7 °C, kas ir 1,5 °C virs dekādes normas. Dekādes maksimālā gaisa temperatūra +5,3 °C 17. janvārī tika novērota Pāvilostā, bet minimālā gaisa temperatūra –16,6 °C — 11. janvārī Daugavpilī. Kopējais nokrišņu daudzums Latvijā janvāra 2. dekādē bija 20,2 mm, kas ir 43% virs dekādes normas (14,1 mm). Visvairāk nokrišņu bija Siguldā — 41,8 mm, bet vismazāk nokrišņu – Dobelē (7,1 mm). Visstiprākās vēja brāzmas (22,2 m/s) tika novērotas 15. janvārī Ventspilī. Visbiezākā sniega sega (31 cm) novērota 16., 17. un 20. janvārī Alūksnē un no 1. janvāra līdz 17. janvārim Rēzeknē. Janvāra 3. dekādē vidējā gaisa temperatūra Latvijā bija –6,2 °C, kas ir 2,9 °C zem dekādes normas. Dekādes maksimālā gaisa temperatūra +2,2 °C 30. janvārī tika novērota Daugavpilī un Liepājā, bet minimālā gaisa temperatūra –23,0 °C — 22. janvārī Alūksnē. Kopējais nokrišņu daudzums Latvijā janvāra 3. dekādē bija 8,5 mm, kas ir 57% zem dekādes normas (19,8 mm). Visvairāk nokrišņu bija Saldū – 13,7 mm, bet vismazāk nokrišņu – Daugavpilī (4,2 mm). Visstiprākās vēja brāzmas (19,2 m/s) tika novērotas 28. janvārī Kolkā. Visbiezākā sniega sega (35 cm) novērota 29. un 30. janvārī Alūksnē.
Gaisa temperatūra
Gaisa temperatūras absolūtais mēneša minimums, maksimums (°C) un vidējā temperatūra pa dekādēm.
Laikapstākļu statistika Rīgā
Gaisa temperatūras absolūtais mēneša minimums, maksimums (°C) un mēneša vidējā temperatūra, kā arī tās novirze no ilggadējās novērojumu normas. Mēneša nokrišņu summa (mm), nokrišņu summa pa dekādēm un vienas diennakts nokrišņu maksimums.
Dati no Rīgas centra meteoroloģiskās novērojumu stacijas.
Gaisa temperatūras fakti Rīgā
Dienas zemākā gaisa temperatūra un nakts augstākā gaisa temperatūra Rīgā. Dati no Latvijas Vides, ģeoloģijas un meteoroloģijas centra meteoroloģiskās novērojumu stacijas "Rīga—Universitāte".
Zemākā gaisa temperatūra dienā:
Augstākā gaisa temperatūra naktī:
Traķu rajona pašvaldība
Traķu rajona pašvaldība ir viena no 60 Lietuvas pašvaldībām. Atrodas vēsturiskajā Dzūkijas novadā. Tā robežojas ar Elektrēnu, Viļņas rajona, Viļņas pilsētas, Šaļčininku rajona, Varēnas rajona, Alītas rajona, Prienu rajona un Kaišadores rajona pašvaldībām.
Hodonīnas apriņķis
Hodonīnas apriņķis ir Čehijas Dienvidmorāvijas apgabala administratīvā iedalījuma vienība. Robežojas ar Dienvidmorāvijas apgabala Bržeclavas un Viškovas apriņķiem, Zlīnas apgabala Kromeržīžas un Uherske Hradištes apriņķiem, kā arī Slovākiju.
Katuaq
Katuaq ir 1997. gadā uzcelts kultūras centrs Grenlandes galvaspilsētā Nūkā.
Arhitektu biroja Schmidt Hammer Lassen celtā ēka tiek lietota kā konferenču, izstāžu un kinoseansu vieta. Katuaq ietilpst divas auditorijas - lielā ar 1008 vietām un mazā ar 508 vietām. Ēkā atrodas arī Ziemeļu Ministru padomes Grenlandes Ziemeļu institūts (Nunani Avannarlerni Piorsarsimassutsikkut Attaveqaat).
Olbernhava
Olbernhava ir pilsēta Vācijā, Saksijas zemē, Rūdu kalnu apriņķī uz robežas ar Čehiju.
Vēsture
Rakstos pirmoreiz minēta 1434. gadā.
Ekonomika
Olbernhava ir tradicionāls koka rotaļlietu ražošanas centrs. Kopš 2011. gada Olberhava ir OPAL gāzes vada, kas savieno Nord Stream gāzes vadu un Čehiju, galapunkts.
Kubiļus
Kubiļus (lt — 'mucinieks'; sieviešu dzimtē Kubiļiene (Kubilienė; ja precējusies) vai Kubiļūte (Kubiliūtė; ja neprecējusies))) ir lietuviešu cilmes uzvārds, kas sastopams arī Latvijā. Cilvēki ar šo uzvārdu:
Enida Blaitona
Enida Mērija Blaitona (en,  — ) bija populāra angļu literāte, kas pazīstama kā bērnu un jauniešu literatūras rakstniece. Viņas darbi tulkoti vairāk nekā 90 valodās.
Chang'e 5
Chang'e 5 (zh Cháng'é wǔhào) ir Ķīnas kosmiskais aparāts, kas paredzēts Mēness grunts paraugu nogādāšanai uz Zemi. Zonde tika palaista 2020. gada 23. novembrī, uz Mēness virsmas tā nosēdās 1. decembrī. Atgriešanās kapsula par iežiem uz Zemes nolaidās 16. decembrī. Šī bija pirmā Mēness iežu paraugu atgādāšana kopš Luna-24 1976. gadā, un Ķīna kļuva par trešo valsti pēc ASV un PSRS, kas ieguvusi paraugus no Mēness.
Pēc atgriešanās kapsulas atdalīšanas Chang'e 5 orbitālais aparāts tika pārvietots uz Zemes — Mēness Lagranža punktu L1, bet 2021. gada augustā to atstāja.
Mēness izpētes programma
Ķīnas Mēness izpētes programma Chang'e tika izstrādāta, lai veiktu četrus pakāpeniskus tehnoloģisko sasniegumu posmus. Pirmā bija vienkārši sasniegt Mēness orbītu, ko 2007. gadā veica Chang'e 1 un 2010. gadā – Chang'e 2. Otrais bija nolaišanās uz Mēness un pārvietošanās pa to, ko Chang'e 3 veica 2013. gadā, un Chang'e 4 2019. gadā (startēja 2018. gada decembrī, piezemējās Mēness pretējā pusē 2019. gada janvārī). Trešais posms ir savākt grunts paraugus un nosūtīt tos uz Zemi, kas jāpaveic Chang'e 5 un topošajai Chang'e 6. Ceturtais posms ietver automātiskas pētniecības stacijas izveidi netālu no Mēness dienvidu pola. Programmas mērķis ir veicināt cilvēka nosēšanos 2030. gadā un, iespējams, uzbūvēt staciju netālu no Mēness dienvidu pola.
Lai izmēģinātu Chang'e 5 paredzēto grunts paraugu atgriešanas nolaižamo aparātu, 2014. gada 23. oktobrī tika palaists kosmiskais aparāts Chang'e 5 T1 (neoficiāls nosaukums). Tā aplidoja Mēnesi, un kapsula uz Zemes nolaidās. Pēc nolaižamā aparāta atdalīšanās zonde tika pārvietota uz Lisažū orbītu ap Zemes — Mēness Lagranža punktu L2. Pēc tam tā 2015. gada janvārī atgriezās pie Mēness, ieejot orbītā ap to.
2014. gadā Chang'e 5 starts tika plānots 2017. gada novembrī ar smago raķeti Chang Zheng 5. Pēc šīs raķetes avārijas otrajā lidojumā 2017. gada jūlijā Mēness zondes palaišana tika pārcelta uz 2020. gadu.
Konstrukcija un lidojuma plāns
Kosmiskais aparāts sastāv no četriem atdalāmiem moduļiem: orbitālais aparāts (OA, Guidao Qi), Zemes nolaižamais aparāts (ZNA) jeb atgriešanās aparāts (Fanhui Qi), Mēness nolaižamais aparāts (MNA, Zhuolu Qi), pacelšanās pakāpe (PP, Shangsheng Qi). Kopējā masa starta brīdī bija 8200 kg.
Orbitālais aparāts nodrošina ieiešanu Mēness orbītā, manevrus Mēness orbītā un ieiešanu trajektorijā atpakaļ uz Zemi. Tam ir piestiprināts Zemes nolaižamais aparāts, ar kuru OA atgriežas uz Zemi.
Zemes nolaižamais aparāts ir kapsula, kas veic nolaišanos lielā ātrumā caur Zemes atmosfēru. Tā tika izmēģināta Chang'e 5 T1 lidojumā.
Mēness nolaižamais aparāts nodrošina nosēšanos uz Mēness virsmas un grunts paraugu iegūšanu. Tas ir veidots uz Chang'e 3 bāzes. MNA masa ir 1200 kg. Nolaižamais aparāts izveidots astoņstūra formā ar četrām atbalsta kājām. Tam ir ierīce (urbšanas caurule) paraugu iegūšanai no grunts līdz pat 2 metru dziļumā. Iegūtie paraugi tiek pārnesti uz pacelšanās pakāpes augšpusi. MNA ir nosēšanās kameras, optiskās kameras, minerālu spektrometrs, grunts gāzu analīzes instruments, grunts sastāva analīzes instruments, paraugu ņemšanas sekciju termodetektors. Plānots iegūt aptuveni 2 kg grunts paraugus
Chang'e 5 plānotā nosēšanās vieta ir Rimkera kalns (Mons Rümker) Vētru okeānā. Šajā teritorijā ir aptuveni 1,21 miljardu gadu vecas ģeoloģiskās vienības, salīdzinot ar Apollo paraugiem, kas bija no 3,1 līdz 4,4 miljardu gadu veci. Nosēšanās vieta ir liels, pacelts vulkānisks paugurs 70 km diametrā, kam ir bazalta Mēness jūru materiāla spēcīgas spektroskopiskas iezīmes.
Pacelšanās pakāpe ar paraugiem paceļas no MNA, sasniedz orbītu un saslēdzas ar OA. Tās masa ir aptuveni 120 kg. Zemes nolaižamā aparāta augšdaļā ir adapters, kam ir mehānisms, ar kuru paraugi tiek pārvietoti uz ZNA. Pēc tam Mēness orbītā adapters ar pacelšanās pakāpi tiek atdalīts.
Orbitālais aparāts ar Zemes nolaižamo aparātu ieiet trajektorijā uz Zemi. Pirms ieiešanas atmosfērā kapsula atdalās un nolaižas uz zemes.
Lidojuma gaita
Chang'e 5 tika palaists 20:30 UTC ar nesējraķeti Chang Zheng 5 / YZ-2 no Veņčanas kosmisko aparātu palaišanas vietas. 24. un 25. novembrī zonde veica divus trajektorijas korekcijas manevrus. Trešais plānotais manevrs nebija vajadzīgs, jo kosmiskā aparāta trajektorija bija paredzētajās robežās.
27. novembrī 18:40 UTC Chang'e 5 iekļuva Mēness gravitācijas ietekmes sfērā. 28. novembrī 12:58 UTC tika iedarbināts dzinējs uz 17 minūtēm, un zonde tika ievadīta eliptiskā orbītā ar parametriem 216 x 5585 km, slīpums 42,4°, periods 8 stundas. 29. novembrī 12:23 UTC tika veikts manevrs, un orbītas aposelēnijs samazinājās līdz 217 km. 29. novembrī 20:40 UTC Mēness nolaižamais aparāts ar pacelšanās pakāpi atdalījās no orbitālā aparāta.
Nolaišanās uz Mēness virsmas notika 1. decembrī 15:11 UTC Rimkera kalnā, punktā ar koordinātēm 51,9° rietumu garuma un 43,1° ziemeļu platuma. 20:53 UTC tika sākti grunts paraugu iegūšanas darbi. 3. decembrī tika pabeigta paraugu konteineru ievietošana pacelšanās pakāpē. 15:10 UTC pacelšanās pakāpe startēja, un 15:27 UTC tā iegāja Mēness orbītā.
5. decembrī 21:42 UTC pacelšanās pakāpe saslēdzās ar orbitālajam aparātam pievienoto atgriešanās aparātu. 22:12 UTC tika veikta grunts paraugu pārvietošana uz Zemes nolaižamo aparātu. 6. decembrī pacelšanās pakāpe ar saslēgšanās adapteru tika atvienota no orbitālā aparāta un atgriešanās aparāta, un 7. decembrī tika novadīta no orbītas un ietriecās Mēness virsmā. 13. decembrī 01:51 UTC uz 22 minūtēm tika iedarbināti orbitālā aparāta dzinēji, un tas ar atgriešanās aparātu iegāja trajektorijā uz Zemi. 14. un 16. decembrī tika veikti trajektorijas korekcijas manevri.
16. decembrī aptuveni 17:12 UTC 5000 km attālumā no Zemes nolaižamais aparāts atdalījās no orbitālā aparāta, un pēc trīs minūtēm orbitālā aparāts veica manevru, lai ... 17:33 UTC kapsula pirmo reizi iegāja Zemes atmosfērā, veicot aerobremzēšana. Otrreiz tā iegāja atmosfērā 17:49 UTC un sāka nolaišanos. 17:59 UTC nolaižamais aparāts nosēdās Iekšējā Mongolijā.
21. decembrī tika paziņots, ka Chang'e 5 orbitālajam aparātam ir pietiekami daudz degvielas (aptuveni 200 kg), lai to novirzītu uz Zemes — Mēness Lagranža punktu L1. 2021. gada 19. martā tas sasniedza L1 punktu. 2021. gada 30. augustā neatkarīgi kosmisko objektu novērotāji pamanīja, ka Chang'e 5 ir mainījis orbītu un atstājis Lagranža punktu. 12. septembrī tas attālumā palidoja garām Mēnesim.
2011.—2012. gada UEFA Čempionu līgas sezona
2011.—2012. gada UEFA Čempionu līgas sezona ir Eiropas spēcīgākā futbola klubu turnīra 57. sezona un 20. ar UEFA Čempionu līgas nosaukumu. Fināls notika Allianz Arena stadionā Minhenē, Vācijā. Tajā uzvaru guva Anglijas Premjerlīgas klubs Londonas "Chelsea".
Kvalifikācijā startēja arī 2010. gada Latvijas futbola Virslīgas čempioni Skonto FC. Otrajā kārtā klubs spēlēja pret Polijas klubu Krakovas "Wisła". Divu spēļu summā tika piedzīvots zaudējums ar 0—3 (mājās 0—1, izbraukumā 0—2), tādējādi klubs izstājās no turnīra.
3. kvalifikācijas kārta
!colspan="6"|Čempioni
!colspan="6"|Ne-čempioni
Izslēgšanas spēles
!colspan="6"|Čempioni
!colspan="6"|Ne-čempioni
Bez pēdām
"Bez pēdām" (en) ir 2018. gada ASV drāmas filma, kuras režisore ir Debra Granika. Filmā galvenās lomas atveido Bens Fosters un Tomasina Makenzija. Filma ir balstīta uz Pītera Roka 2009. gada romāna My Abandonment, kas ir balstīts uz patiesu stāstu.
Filma stāsta par kara veterānu ar posttraumatiskā stresa sindromu (Fosters), kurš dzīvo mežā kopā ar savu jauno meitu (Makenzija).
"Bez pēdām" pirmizrāde notika Sandensas kinofestivālā. Tā saņēma plašu kritiķu atzinību un pašlaik tā ir visvairāk novērtētākā filma ar 100% vērtējumu tīmekļa vietnē Rotten Tomatoes.
Nāves zona
Nāves zona alpīnismā ir augstums virs noteiktas līnijas, kur skābekļa spiediens nav pietiekams, lai ilgstoši uzturētu cilvēka dzīvotspēju. Šī līnija parasti ir noteikta 8000 metrus virs jūras līmeņa (t.i., mazāk kā 356 milibāri atmosfēras spiediena). Koncepciju pirmo reizi 1953. gadā izdomāja Šveices ārsts Eduards Viss-Dināns, nosaucot to par letālo zonu. Visas 14 virsotnes ar nāves zonu virs 8000 m atrodas Āzijas Himalajos un Karakorumā.
KF Arbëria
KF Arbëria (sq) ir Kosovas futbola klubs no Dobrajes, kas šobrīd spēlē Kosovas Superlīgā.
Tebintingi
Tebintingi ir pilsēta Indonēzijā, Sumatras salas ziemeļos. Administratīvi ietilpst Ziemeļsumatras provincē kā apriņķa līmeņa pilsēta. Atrodas 75 km uz dienvidaustrumiem no provinces galvaspilsētas Medanas. Lielākā daļa iedzīvotāju ir malajieši (70%), bataki (11%), ķīnieši (8%) un javieši. 80% iedzīvotāju ir musulmaņi, 13% — kristieši, bet 6% — budisti. Pilsēta ir vēsturiskās Padanas karalistes bijusī galvaspilsēta.
Krista Permekoski
Krista Permekoski (fi; meitas uzvārds — Lehtēnmeki (Lähteenmäki); dzimusi ) ir somu distanču slēpotāja.
Pasaules kausā debitējusi 2008. gada novembrī. Pirmo uzvaru PK posmā izcīnījusi Planicā 10 km distancē klasiskajā stilā. Pasaules čempionātos piedalās kopš 2009. gada, izcīnījusi divas sudraba un četras bronzas medaļas.
Melnais ezers (Robežnieku pagasts)
Melnais ezers (arī Melnezers, Čornoje; be), ir stipri aizaudzis subglaciālas izcelsmes ezers Krāslavas novada Robežnieku pagastā uz Latvijas un Baltkrievijas robežas. Ezera kopējā platība 17 ha, no tiem 8,8 ha Latvijā, bet 8,2 ha — Baltkrievijā. Krasti slīpi, lēzeni, zemi, dibens dūņains, dūņu slānis >3 m. Ar kanālu savienots ar Balto ezeru ziemeļos. Ezera dienvidaustrumu galā Baltkrievijas teritorijā iztek strauts uz Rosicas upi. Mīt rauda, karūsa, līnis, līdaka, ķīsis, asaris.
Boriss Mihailovs
Boriss Mihailovs (dzimis 1944. gada 6. oktobrī) ir bijušais krievu hokejists, labās malas uzbrucējs, PSRS hokeja izlases dalībnieks, vēlāk arī treneris. PSRS izlases rindās kļuvis par divkārtēju olimpisko čempionu, astoņkārtēju Pasaules čempionu.
Lielāko daļu karjeras Mihailovs aizvadīja Maskavas CSKA rindās, kļūstot arī par vienpadsmitkārtēju PSRS hokeja līgas čempionu.
2000. gadā iekļauts IIHF Slavas zālē.
Spēlētāja karjera
Profesionāļa karjeru Mihailovs uzsāka 1962.—63. gada sezonā PSRS hokeja līgas kluba Saratovas "Kristall" sastāvā. No 1965. līdz 1967. gadam hokejists spēlēja Jaroslavļas "Lokomotiv" sastāvā, taču tad pievienojās Maskavas CSKA rindām, tās sastāvā vēlāk kļūstot par vienpadsmitkārtēju līgas čempionu, ilgus gadu spēlējot vienā maiņā ar Valēriju Harlamovu un Vladimiru Petrovu. CSKA Mihailovs spēlēja līdz 1980.—81. gada sezonas noslēgumam, kad beidza savu karjeru.
PSRS hokeja izlases sastāvā spēlējis trīs olimpisko spēļu turnīros, 13 Pasaules čempionātos, kā arī 1972. un 1974. gada PSRS-Kanādas supersērijās. No 1972. līdz 1980. gadam uzbrucējs pildīja arī izlases kapteiņa funkcijas.
Trenera karjera
Laika periodos no 1981. līdz 1984., no 1992. līdz 1997., kā arī no 2002. līdz 2005. gadam Mihailovs ir bijis Krievijas hokeja kluba Sanktpēterburgas SKA galvenais treneris. No 1998. līdz 2001. gadam Mihailovs vadīja Maskavas CSKA.
No 1993. līdz 1995. gadam, kā arī no 2001. līdz 2002. gadam Mihailovs bija Krievijas izlases galvenais treneris, 1993. gada Pasaules čempionātā izcīnot zelta medaļas.
No 2007. līdz 2009. gadam vadīja Krievijas Superlīgas klubu Novokuzņeckas "Metallurg".
Pūriņi (Malienas pagasts)
Pūriņi ir ciems Alūksnes novada Malienas pagastā. Atrodas pagasta rietumu daļā 5 km no pagasta centra Brenciem, 15 km no novada centra Alūksnes un 216 km no Rīgas.
Olivers Bērks
Olivers Bērks (en, dzimis ) ir Skotijas futbolists, spēlē uzbrucēja pozīcijā, Skotijas futbola izlases dalībnieks. Kopš 2020. gada Bērks pārstāv Anglijas Premjerlīgas komandu Sheffield United.
Savu karjeru Bērks sāka Nottingham Forest komandas akadēmijā, bet 2014. gadā parakstīja ar komandu savu pirmo profesionālo līgumu. 2016. gadā Bērks par 13 miljoniem mārciņām pievienojās Vācijas Bundeslīgas komandai RB Leipzig, kas kļuva par lielāko summu, kas ir tikusi samaksāta par Skotijas futbolistu. 2017. gadā Bērks atgriezās Anglijā un pievienojās West Bromwich Albion, vēlreiz uzstādot rekordlielu summu, kas tikusi samaksāta par Skotijas futbolistu. Vēlāk ticis izīrēts gan uz Skotijas klubu Glāzgovas "Celtic", gan uz Spānijas klubu Deportivo Alavés. 2020. gadā Bērks maiņas darījuma rezultātā nonāca Sheffield United.
Plintes
Plintes ir ciems Kombuļu pagastā, Krāslavas novadā. Atrodas 281 km attālumā no Rīgas.
Selidove
Selidove ir apgabala pakļautības pilsēta Ukrainas austrumos Doneckas apgabalā. Izvietojusies apgabala vidusdaļā Solonas upes krastos. Pilsētas padomei pakļautas Hirnikas un Ukrajinskas pilsētas, kā arī Kurahivkas, Cukurines, Višneves un Komišivkas pilsētciemati (kopā 108 km², 62 589 iedzīvotāji (2001) ).
Plitarova
Plitarova ir ciems Robežnieku pagastā, Krāslavas novadā. Atrodas 296 km attālumā no Rīgas.
Ance
Ance var būt:
Krimas Autonomās Republikas Augstākā padome
Krimas Autonomās Republikas Augstākā padome (ukraiņu: Верховна Рада Автономної Республіки Крим, krimas tatāru: Qırım Muhtar Cumhuriyetiniñ Yuqarı Radası) bija Ukrainas Krimas Autonomās Republikas vienpalātas parlaments. Tajā ir 100 deputātu vietas.
2014. gada 15. martā, kad Krimu okupēja Krievijas Federācija, Ukrainas Augstākā Rada izbeidza Krimas Autonomās Republikas Augstākās padomes pilnvaras.
Tu-95
Vēsture
1951. gadā PSRS valdība apstiprināja jauna starpkontinentālā bumbvedēja izstrādes projektu, lai radītu līdzinieku ASV bumbvedējam Boeing B-52 Stratofortress. Tajā izmantoja četrus savienotus turbopropellerus, katru aprīkotu ar diviem pretēji rotējošiem propelleriem ar četrām lāpstiņām katrā. Šo dzinēju izstrādāja pēc Otrā pasaules kara ieslodzīto Vācijas inženieru komanda Junkers-Motorenbau inženiera Ferdinanda Brandnera vadībā.
Tu-95 sākotnēji bija paredzēts brīvi krītošu kodolieroču nomešanai, pēc tam to pārveidoja spārnoto raķešu palaišanai no gaisa un patrulēšanai ar AWACS platformu (Tu-126). Pēc elektroniskās sistēmas modernizācijas Krievijas Federācijas gaisa spēkiem 2020. gada martā piegādāja bumbvedējus Tu-95MS.
Čornojes ezers
Čornojes ezers var būt:
Kārpenters
Kārpenters (en, latviski — 'galdnieks') ir angļu uzvārds. Cilvēki ar šādu uzvārdu:
Manevru lokomotīve
Manevru lokomotīve ir lokomotīve, kas paredzēta manevru darbu veikšanai staciju teritorijās, pievedceļos, vagonu padošanai uz iekraušanas/izkraušanas vietām, ceļu remontos, vagonu pārvietošanai no viena stacijas parka uz citu, kā arī sastāvu formēšanai vai to izformēšanai.
Vispārējās prasības manevru lokomotīvēm
Manevru darbu izpildes laikā lokomotīves darbojas maģistrālajām dīzeļlokomotīvēm neraksturīgos darba režīmos. Lai bieži uzsāktu kustību no vietas un attiecīgi ātri ieskrietos, lokomotīvei jābūt ar salīdzinoši lielu saķeres masu un vilces spēku, tādēļ manevru lokomotīves raksturo salīdzinoši liels vilces spēks, bet zemāks, salīdzinot ar maģistrālajām lokomotīvēm, ilgstoši attīstāmais kustības ātrums. Šī tipa lokomotīvēm nepieciešams attīstīt manevru darba drošībai atbilstošu maksimāli pieļaujamo ātrumu, plūdenu ieskrējienu, kā arī bremzēšanu, tai jābūt viegli un ātri reversējamai, ar augstu lietderības koeficientu un drošai ekspluatācijā. Manevru darbu laikā bieži nākas mainīt braukšanas virzienu, tādēļ lokomotīvei jābūt vadāmai no vienas kabīnes, tajā pat laikā nodrošinot ceļa redzamību abos kustības virzienos, vadības kabīnes nomaiņa bieži vien aizņem noteiktu laika daudzumu, kas attiecīgi samazina manevru efektivitāti biežās stāvēšanas dēļ.
XXI gadsimta sākumā lielāko daļu manevru lokomotīvju parku sastāda dīzeļlokomotīves — sakarā ar to, ka tām nākas strādāt otrās šķiras ceļos, kurus elektrificēt sanāk vai nu ekonomiski neizdevīgi, vai arī tas saistīts ar lielām tehniskām grūtībām. Kontaktakumulatoru elektrolokomotīves tiek izmantotas samērā reti, sakarā ar to salīdzinoši zemo drošību un nepietiekamo jaudu, strādājot uz akumulatoriem. Pastāv arī dīzeļelektriskās lokomotīves, kuras kustībai izmanto gan dīzeļdzinējus, gan var strādāt, barojoties no kontakttīkla kā elektrolokomotīve. Tvaika lokomotīvju ēras laikā manevru darbus veica pamatā tanklokomotīves.
Jaudas prasības
Sakarā ar pieaugošajiem pārvadājumu apjomiem un vilcienu svara pieaugumu, rodas paaugstinātas prasības manevru lokomotīvēm gan jaudas, gan vilces spēka ziņā. Īpaši šīs prasības palielinājušās manevru-izvedlokomotīvēm, kuras bez manevriem veic arī sastāvu padošanu starp kaimiņstacijām un dzelzceļu mezgliem. Līdz 1970. gadiem manevru lokomotīves dīzeļdzinēja jauda bija maksimums 550-770 kilovati. 1980. gados tika izgatavotas manevru lokomotīves ar dīzeļdzinēja jaudu 835—1040 kilovati. Darbus ar smagsvara vilcieniem pārsvarā veic manevru lokomotīves ar jaudu 1540 kilovati, bet perspektīvā tiek projektētas manevru lokomotīves ar jaudu līdz pat 2300 kilovatiem. Manevru lokomotīvju vietā nereti tiek lietotas arī maģistrālās dīzeļlokomotīves, taču to lietderības koeficients un darba efektivitāte ir salīdzinoši zemāka nekā specializētajiem manevru vilces līdzekļiem.
Manevru lokomotīves Latvijā
Latvijas dzelzceļos pamata manevru lokomotīvju parku sastāda Čehoslovākijā izgatavotās ČME3 sērijas lokomotīves, tāpat nelielā skaitā (pēc neoficiāliem datiem) tiek ekspluatētas 5 TEM2 un viena TEM2UM sērijas Brjanskas dīzeļlokomotīvju būves rūpnīcā izgatavotas lokomotīves. Tāpat galvenokārt manevru darbiem Šķirotavas un Daugavpils šķirošanas stacijās tiek izmantotas (pēc neoficiāliem datiem) 16 ČME3M, 3 ČME3ME lokomotīves un 2 ČME3MB sērijas lokomotīvju papildsekcijas jeb "būsteri". Privātajos pievedceļos tiek lietotas TGM3, TGM4 un TGM23 sērijas lokomotīves, kuras aprīkotas ar hidraulisko vilces spēka pārvadu.
Air Inuit
Air Inuit ir 1974. gadā dibināta Kanādas lidsabiedrība. Tās galvenā mītne atrodas Monreālas Pjēra Trudo starptautiskās lidostas teritorijā. Nodrošina lidojumus Kanādas Kvebekas, Nunavuta un Ņūfaundlendas un Labradoras teritorijās. Lidsabiedrība ir Makivik Corporation meitasuzņēmums, kas savukārt pieder Nunavikas inuītu kopienai.
Maija Korkliša
Maija Korkliša ir latviešu aktrise.
1986. gadā beigusi Rēzeknes 5. vidusskolu. 1992. gadā absolvējusi Mūzikas akadēmijas aktierkursu.
Kopš 1990. gada ir Daugavpils teātra aktrise. No 1996. līdz 1999. gadam Daugavpils teātra studijā pasniedza skatuves runu. No 1999. līdz 2003. gadam skatuves runu pasniedza Daugavpils Universitātē.
Filmējusies seriālos "Svešā dzīve" un "Likteņa līdumnieki", kā arī filmā "Cilvēka bērns".
Latvijas Universitātes Matemātikas un informātikas institūts
LU Matemātikas un informātikas institūts ir Latvijas Universitātes akadēmiskā pamatstruktūrvienība ar atvasinātas publiskas personas statusu.
Vēsture
Kad 1958. gada novembrī slēdza Rīgas Pedagoģisko institūtu, tā ēku nodeva LVU rīcībā. 1959. gadā ēkā tika izveidots LVU Skaitļošanas Centrs (SC), kas veica pētījumus gan Latvijas vajadzībām (LPSR Valsts plāna pasūtījumiem, pensiju sistēmas izveidei), gan arī izpildīja PSRS militārās rūpniecības kompleksa pasūtījumus. Sākotnēji tika izmantoti mehāniskie kalkulatori ("Феликс") un elektromehāniskie kalkulatori ("Mercedes", "Rheinmetall"). 1961. gadā tika iepirkts pirmais padomju elektronu lampu dators "BESM-2" (БЭСМ-2), bet 1965. gadā zviedru magnētisko lenšu atmiņas iekārta Facit ECM-64. 1962. gadā izveidoja Operāciju izpētes laboratoriju sakaru sistēmu modelēšanai, kas veica automatizētās vadības sistēmu un telefonu sistēmu modelēšanu. Rīgā notika pirmais grafu teorijas seminārs. 1963. gadā H. Kaļa vadībā uzsāka matemātiskās hidrodinamikas uzdevumu skaitliskās risināšanas metožu pētījumus alumīnija ieguves tehnoloģijas pilnveidošanai.
1970. gados LVU SC tika aprīkots ar lielgabarīta skaitļošanas mašīnām (statņu datoriem), kuru kopjauda 1980. gadu vidū pārsniedza 1,5 miljonus operāciju sekundē, bet to apkalpes un apkopes personāls 100 cilvēku. 1979. gadā visi datori tika apgādāti ar videotermināļiem (displejiem), kas sākotnēji bija izvietoti speciālās zālēs. 1985. gadā LVU SC izveidoja pirmo personālo datoru klasi. Kopā ar rūpnīcas "Alfa" konstruktoru biroja inženieriem LVU SC darbinieki 1980. gadā ieguva Latvijas PSR Valsts prēmiju par darbu "Integrālo shēmu projektēšanas automatizācijas matemātiskā un programmu nodrošinājuma izstrādāšana un ieviešana".
1990. gadā Skaitļošanas Centrs tika pārdēvēts par Latvijas Universitātes Matemātikas un informātikas institūtu (LU MII) un pārveidots par valsts zinātniskās iestādes bezpeļņas uzņēmumu. Kopš 1991. gada LU MII kopā ar LU Fizikas un matemātikas fakultāti piešķir Čārlza Bebidža prēmiju labākajiem datorzinātņu studiju programmas studentiem. 1992. gadā tika izveidota akadēmisko datortīklu laboratorija ar nosaukumu LATNET, kas pirmā sāka sniegt interneta pakalpojumus Latvijā. 2007. gadā tā tika pārdēvēta par SigmaNet.
2006. gadā LU MII piešķīra Latvijas Universitātes aģentūras statusu. 2008. un 2009. gadā LU MII zinātnieki Valsts pētījumu programmas "Latvijas iedzīvotāju dzīvildzi un dzīves kvalitāti apdraudošo galveno patoloģiju zinātniska izpēte ar multidisciplināra pētnieciskā konsorcija palīdzību" ietvaros izveidoja bioinformātikas datu bāzu un reģistru apvienoto ontoloģiju, datu noliktavu un lietotājprogrammu datu bāzes lietošanai. 2009. gadā LU MII kļuva par Eiropas Savienības 7. ietvarprogrammas projekta ENGAGE (European Network of Genomic and Genetic Epidemiology) partneri.
Vilis Šūmanis
Vilis Roberts Šūmanis (1887—1948) bija latviešu diplomāts, kas kopš 1924. gada bija Latvijas sūtnis Romā, Parīzē, Helsinkos un Tallinā.
Dzīvesgājums
Dzimis 1887. gada 24. aprīlī Džūkstes-Pienavas pagasta "Nukās" zemnieku ģimenē. Mācījās Džūkstes pagasta skolā, tad Maskavas ķeizariskās lauksaimniecības biedrības lauksaimniecības vidusskolā (1901-1905). Pēc skolas beigšanas atgriezās Džūkstē un piedalījās 1905. gada revolūcijā. Lai izvairītos no represijām, viņš devās bēgļu gaitās uz Sibīriju, 1907. gadā emigrēja uz Šveici, līdz 1911. gadam studēja Minhenes un Sanktgallenes tirdzniecības augstskolās, strādāja privātfirmās un Krievijas impērijas Marseļas ģenerālkonsulātā.
Pēc Pirmā pasaules kara sākuma 1914. gadā Šūmanis atgriezās dzimtenē un tika iesaukts Krievijas armijā, 1917. gada sākumā latviešu strēlnieku pulkos. Pēc Februāra revolūcijas tika iecelts par Valmieras apriņķa priekšnieku, pēc Oktobra revolūcijas atgriezās dzimtajā Džūkstē. Latvijas Pagaidu valdība 1918. gada beigās viņu iecēla par Jelgavas apriņķa priekšnieku. Pēc Rīgas atbrīvošanas 1919. gada maijā V. Šūmanis brīvprātīgi iestājās Latvijas armijā, strādāja Dienvidlatvijas brigādes štāba kancelejā līdz tā paša gada jūlijam, kad viņu iecēla par Latvijas Ārlietu ministrijas kancelejas pārvaldnieku, 1921. gadā par administratīvo, vēlāk par politisko direktoru. 1922. gada rudenī V. Šūmanis Latvijas delegācijas sastāvā piedalījās Tautu Savienības 3. pilnsapulces darbā, 1924. gada februārī Baltijas valstu kārtējā konferencē Varšavā, bet 1925. gada septembrī Ženēvā 10. Baltijas valstu konferencē, kurā piedalījās Latvijas, Igaunijas, Polijas un Somijas pārstāvji.
1924. gada vasarā viņu iecēla par Latvijas ārkārtējo sūtni un pilnvaroto ministru Itālijā. 1926. gada 1. decembrī viņš iesniedza Francijas prezidentam Gastonam Dumbergam sūtņa M. Valtera atsaukšanas grāmatu un savas akreditācijas pilnvaras. Pēc tam bija Latvijas sūtnis Somijā un Igaunijā. Miris 1948. gada 27. oktobrī Cīrihē, apbedīts Ženēvā.
Ragana (filma)
"Ragana" (en) ir 2015. gada ASV un Kanādas vēsturiska šausmu filma, kuras režisors un scenārija autors ir Roberts Egerss. Filmā galvenās lomas atveido Anja Teilore-Džoja, Ralfs Inesons un Keita Dikija.
Filmas darbība norisinās 17. gadsimta 30. gados, un tā ir par puritāņu ģimeni, kas, dzīvojot Jaunanglijas mežā, piedzīvo tumšus un mistiskus notikumus.
Viļums Skubiņš
Viļums (Vilis) Skubiņš, arī Vasīlijs Skubiņš (1876—1951) bija latviešu agronoms un sabiedriskais darbinieks, Rīgas Lauksaimniecības Centrālbiedrības priekšnieks (1906), Baltijas mašīnu izmēģināšanas stacijas Priekuļos dibinātājs un vadītājs (1911—1918). Baltijas latviešu bēgļu apgādāšanas komitejas valdes priekšsēdētājs, Vidzemes Zemes padomes valdes priekšsēdētājs un Latviešu Pagaidu Nacionālās Padomes Aizsardzības un atjaunošanas nodaļas loceklis (1917). Viens no 1917. gada 2. decembra deklarācijas par Latvijas autonomiju un 1944. gada 17. marta Latvijas Centrālās padomes memoranda par Latvijas neatkarības atjaunošanu parakstītājiem.
Dzīvesgājums
Dzimis 1876. gada 13. janvārī Sarkaņu pagasta "Buliņos". Studēja Rīgas Politehniskā institūta Lauksaimniecības nodaļā. Pēc 1905. gada revolūcijas 1906. gadā dibināja Rīgas latviešu lauksaimniecības centrālbiedrību, bija Baltijas mašīnu izmēģināšanas stacijas Priekuļos dibināšanas iniciators, tās organizētājs un pirmais vadītājs (1911—1918). Zināšanas lauksaimniecības mašīnu būvē viņš papildināja Pēterburgā. Pirmā pasaules kara laikā V. Skubiņš kopā ar Vili Olavu organizēja Latviešu palīdzības komiteju karā iesauktajiem, vēlāk bija Baltijas latviešu bēgļu apgādāšanas komitejas valdes priekšsēdētājs. Pēc Februāra revolūcijas viņu ievēlēja par 1917. gada 23. aprīlī izveidotās Vidzemes Pagaidu zemes padomes valdes priekšsēdētāju. Kā Vidzemes Zemes padomes pārstāvis viņš 1917. gada 2. decembrī parakstīja Latviešu Pagaidu Nacionālās Padomes deklarāciju par Latvijas autonomiju. Pēc tam, kad Vidzemi 1918. gadā okupēja vācieši, bija Vidzemes latviešu palīdzības komitejas priekšnieks Valmierā, komitejas sekretārs bija Kārlis Ulmanis. 1919. gadā bija Latvijas delegācijas padomnieks Versaļas miera konferencē Parīzē.
Pēc Latvijas brīvības cīņu beigām politikā vairs neiesaistījās, nodarbojās ar organizatorisko darbu lauksaimniecības jomā, 1920. gadā bija Latvijas Lauksaimniecības darbinieku biedrības (no 1923. gada Latvijas Agronomu biedrības) loceklis. Zemkopības ministrijas lauksaimniecības departamenta direktors 1921. gadā, parakstīja rīkojumu par Latgales lauksaimniecības vidusskolas dibināšanu Malnavas muižā. Zemgales izstādes direktors rīkotājs 1937. gadā.
Pēc Otrā pasaules kara V. Skubiņš uzturējās Priekuļos, kur izveidoja pirmo lauksaimniecības tehnikas muzeju (1949—1950). Miris 1971. gada 16. decembrī Rīgā, apglabāts Rīgas Meža kapos.
Piemiņa
Priekuļos Viļuma Skubiņa vārdā nosaukta iela.
Beaufort
Beaufort var būt:
KF Istogu
KF "Istogu" (sq) ir Kosovas futbola klubs no Istogas, kas šobrīd spēlē Kosovas Pirmajā līgā.
Pretuzbrukums Hersonas apgabalā (2022)
Pretuzbrukums Hersonas apgabalā (uk) bija Ukrainas bruņoto spēku pretuzbrukuma operācija Krievijas iebrukuma Ukrainā laikā. 2022. gada 29. augustā Ukraina paziņoja par pretuzbrukuma sākšanu, kas ilga līdz Hersonas atbrīvošanai 2022. gada 11. novembrī. Operācijas rezultātā no Krievijas okupācijas tika atbrīvota Hersonas apgabala labā krasta daļa, tostarp Hersona. Pēc tam aktīva karadarbība tika pārtraukta, bet kaujas turpinājās.
Priekšvēsture
2022. gada uzbrukuma laikā Ukrainas dienvidos Krievijas karaspēks iebruka Ukrainas Hersonas, Zaporižijas un Mikolajivas apgabalos. Kara pirmajās dienās Krievijas karaspēks ieņēma vairākas pilsētas Ukrainas dienvidos, tostarp Melitopoli un Hersonu, un, mēģinot no dienvidaustrumiem nokļūt Odesā, spieda Ukrainas karaspēku atgriezties pie Mikolajivas pilsētas. Pēc kaujām pie Voznesenskas Krievijas karaspēks atkāpās, bet turpināja turēt nelielu Mikolajivas apgabala daļu (tostarp Snihurivku). Zaporižijas apgabalā Krievijas karaspēks virzījās uz ziemeļiem, kas noveda pie Enerhodaras kaujas un Zaporižjas atomelektrostacijas ieņemšanas.
Pernau
Pernau var būt vāciskais nosaukums:
Vilhelmīne
Vilhelmīne var būt:
Meridian № 6
Meridian № 6 (Меридиан № 6) ir Krievijas sakaru sistēmas Meridian pavadonis. Tas augsti eliptiskā orbītā tika palaists 2012. gada novembrī. Pavadonis nodrošina sakarus militāriem un civiliem lietotājiem.
Meridian № 6 tika palaists 11:42 UTC ar nesējraķeti Sojuz-2.1a / Fregat no Pļeseckas kosmodroma starta laukuma 43/4.
Fostera kalns
Fostera kalns (en, es) ir kalns Dienvidšetlendas salās Antarktikā, Smita salas un visa arhipelāga augstākā virsotne. Izvietojies Imeona grēdā salas vidienē. Kalnam trīs virsotnes, augstākā no kurām ir dienvidaustrumu virsotne.
Kalnā pirmā 1996. gadā uzkāpa amerikāņa Grega Lendreta (Greg Landreth) ekspedīcija.
Pliuči
Pliuči ir ciems Kombuļu pagastā, Krāslavas novadā. Atrodas 252 km attālumā no Rīgas.
Gundega Muzikante
Gundega Muzikante (dzimusi Rīgā 1964. gada 15. novembrī) ir latviešu māksliniece, pārsvarā nodarbojas ar bērnu literatūras ilustrāciju.
Biogrāfija
No 1984. līdz 1990. gadam mācījusies Latvijas Mākslas akadēmijas grafikas nodaļā, 2009. gadā ieguvusi arī mākslas maģistra grādu.
Pirmo grāmatu ilustrējusi 1990. gadā, šajā pašā gadā ieguva Indriķa Zeberiņa balvu kā bērnu grāmatu ilustratore. Kopš tā laika aktīvi nodarbojas ar bērnu grāmatu ilustrēšanu, ilustrējot vismaz pa grāmatai gadā.
Ilustrētās grāmatas vairākkārt nominētas Latvijas Grāmatizdevēju asociācijas gada skaistāko grāmatu konkursā "Zelta ābele", arī vairākkārtēja starptautiskās Jāņa Baltvilka balvas ieguvēja (2014. un 2022. gadā) un Pastariņa prēmijas laureāte.
2016. gadā radījusi dizainu sudraba 5 eiro monētai "Pasaku monēta II. Eža kažociņš", kas ieguva "Latvijas gada monēta 2016" apbalvojumu.
Marija Rezgale
Izabella Marija Rezgale (dzimusi, mirusi ) bija latviešu komuniste un Tautas Saeimas (1940) deputāte.
Dzīvesgājums
Marija Rezgale dzimusi (pēc vecā stila — ) Valmieras apriņķa Meizakilas muižas (tagad Igaunijā) kalpa Anca Rezgal un viņa sievas Ievas, dzimušas Kažes ģimenē.
Pelnījusies gadījuma darbos, iedama laukstrādnieku gaitās Mazsalacas un Sēļu pagastos.
1922. gada janvārī iestājusies Komunistiskajā partijā, kļūdama par Vidienas organizācijas Rūjienas rajona biedri ar segvārdu "Stūrgalve". Vadījusi Sēļu pagasta partijas pulciņu «Atvase». Par revolucionāro darbību 1923. gada jūlijā arestēta un 1924. gadā notiesāta uz 3 gadiem ieslodzījumā. Pēc atbrīvošanas turpinājusi nelegālo darbību. Piedalījusies arī laukstrādnieku arodbiedrības Sēļu pagasta nodaļas darbā.
Sekojot brāļa Jāņa Rezgala (1892 — 1938, nošauts Ļeņingradā) aicinājumam, 1929. gada oktobrī aizbrauca uz Pleskavu, Padomju Savienībā, kur dzīvoja līdz 1930. gada septembrim.
Pēc atgriešanās Latvijā atkal iesaistījās pretvalstiskā darbībā, līdz viņu 1933. gada septembrī apcietināja otrreiz, notiesājot uz 4 gadiem spaidu darbos. Iznākusi по apcietinājuma 1937. gada janvārī, viņa pārcēlās uz Mazsalacu un strādāja gadījuma darbus — par šuvēju.
Pēc Latvijas okupācijas 1940. gadā kļuva par Tautas Saeimas deputāti no Vidzemes apgabala. Ievēlēta par LKP Valmieras apriņķa komitejas locekli. 1941. gada februārī pārcēlusies uz Valmieru, kur veica jaunizveidotās Valmieras apgabaltiesas locekles pienākumus.
Rūdolfs Brošs
Rūdolfs Brošs (de; dzimšanas un miršanas datums nav zināms) bija austriešu paukotājs, startējis 1900. gada vasaras olimpiskajās spēlēs Parīzē.
Brošs 1900. gada Parīzes olimpiskajās spēlēs startēja paukošanā ar floreti. Šajā disciplīnā viņš kopvērtējumā izcīnīja 8. vietu.
Kārlis Ozoliņš (jurists)
Kārlis Ozoliņš (dzimis, miris ) bija latviešu advokāts, Krievijas Impērijas Valsts Domes I sasaukuma deputāts no Vidzemes guberņas. Latvijas Senāta Apvienotās sapulces priekšsēdētājs (1931–1933).
Dzīvesgājums
Dzimis 1866. gada 22. septembrī Veselavas pagasta "Lejas Pintuļos" lauksaimnieka Jēkaba un Annas Ozoliņu ģimenē. Studējis Maskavas Universitātes Juridiskajā fakultātē. 1890. gadā sācis strādāt Rīgā par zvērināta advokāta palīgu, vēlāk par zvērinātu advokātu.
1906. gadā ievēlēts Krievijas Impērijas Valsts domē. 1918. gada 19. decembrī iecelts par Latvijas Senāta senatoru. No 1919. gada 2. oktobra Civilās kasācijas departamenta priekšsēdētājs. Bijis runasvīrs Rīgas Latviešu biedrībā.
Miris 1933. gada 23. novembrī Rīgā. Gandrīz visa viņa ģimene tika iznīcināta padomju represijās. Kopā ar vīru, komponistu Volfgangu Dārziņu emigrēt paspēja vienīgi Anna Dārziņa (1911 Rīgā—1998, Sietla, ASV).
Apbalvojumi
1926. gadā apbalvots ar Triju Zvaigžņu ordeņa 2. šķiru.
Valdītāja
"Valdītāja" (en) ir 2020. gada Kanādas un Apvienotās Karalistes zinātniskās fantastikas šausmu filma, kuras režisors un scenārija autors ir Brendons Kronenbergs. Filmā galvenās lomas atveido Andrea Raisboro, Kristofers Ebots, Rosifs Saterlends, Tapense Midltona, Šons Bīns un Dženifere Džeisone Lī.
Filma stāsta par Tasju (Raisboro), kura, izmantojot smadzeņu implantus, iemiesojas citu cilvēku ķermenī, lai veiktu pasūtījuma slepkavības.
"Valdītāja" pirmizrāde notika Sandensas kinofestivālā. Filma saņēma pozitīvas kritiķu atsauksmes, slavējot filmas oriģinalitāti, kā arī Raisboro un Ebota aktierspēli. Vairāki kritiķi filmu "Valdītāja" salīdzina ar Brendona Kronenberga tēva Deivida Kronenberga filmām.
Ringolds Kalnenieks
Ringolds Kalnenieks (dzimis ) ir bijušais latviešu šosejas riteņbraucējs, sportista karjeras laikā pārstāvējis PSRS.
Biogrāfija
Kalnenieks mācījies Priekules vidusskolā, pēc tam absolvējis Latvijas Valsts fiziskā kultūras institūtu. Riteņbraukšanā trenējies pie Raimonda Andersona (sporta biedrībā "Vārpa"), Ērika Viķeļa (Rīgas ASK), Leonīda Šļešņeva un Viktora Kapitonova (PSRS izlasē). Sākotnēji Kalnenieks pārstāvēja sporta biedrību "Vārpa" un ASK (pēc iesaukšanas armijā). Ātri iekļāvies Latvijas PSR izlases komandā, pirmo lielāko uzvaru izcīnījis 19 gadu vecumā Kišiņevā, kļūstot par PSRS junioru čempionu grupas braucienā. PSRS izlasē bijis no 1966. līdz 1974. gadam, arī kā komandas kapteinis.
1971. gadā saņēmis PSRS Nopelniem bagātā sporta meistara nosaukumu. Pēc sportista karjeras beigām strādājis par treneri sporta biedrībā "Vārpa", vēlāk par sagādnieku mēbeļu kombinātā "Zunda". Dzīvojis lauku mājās pie Baldones. Bijis iesaistīts Igo Japiņa SEB MTB maratonu rīkošanā.
Precējies — sieva Aina, meitas Agnese un Elita.
Budapeštas memorands
Memorands par drošības garantijām saistībā ar Ukrainas pievienošanos Līgumam par kodolieroču neizplatīšanu (en) ir Ukrainas, Krievijas, Lielbritānijas un ASV parakstīta vienošanās sniegt Ukrainai drošības garantijas saistībā ar tās apņemšanos neizplatīt kodolieročus.
Pirmais šā memoranda punkts ir parakstītājvalstu garantija cienīt Ukrainas neatkarību, suverenitāti un robežas. Memorandu kā neatkarīga valsts ir parakstījusi arī pati Ukraina.
Ance (ciems)
Ance ir ciems Kurzemē, Ventspils novada Ances pagasta centrs pie Stendes upes. Atrodas autoceļu P77 (Ventspils — Dundaga), V1339 (Ance — Trumpi) un V1311 (Ugāle — Ance) krustojumā. Ancē atrodas kultūras nams, bibliotēka, Ances pamatskola un pirmsskolas izglītības iestāde.
Apdzīvotā vieta veidojusies ap muižas, vēlāk kolhoza centru. Muiža tradicionāli piederējusi Bēru dzimtai. 1798. gadā Ances muižā miris Academia Petrina profesors Johans Nikolajs Tīlings. 1812. gadā Ances muižu stipri nopostīja franču karaspēks.
Budapeštas memorands
2022. gada 5. decembrī, Budapeštas memoranda parakstīšanas 28. gadadienā, Krievija veica raķešu uzbrukumu Ukrainas kritiskajai infrastruktūrai. Šajā sakarā Ukrainas Ārlietu ministrija paziņoja, ka "nekādi līgumi ar Krieviju nedarbojas".
Jūrmalas augstiņš
Jūrmalas augstiņš (Centaurium littorale) ir mainīga izskata augu suga genciānu dzimtas augstiņu ģintī. Tā ir sastopama Eiropas ziemeļu, centrālajā un austrumu daļā. Tiek nodalītas divas pasugas, no kurām ''Centaurium littorale ssp. littorale'' ir sastopama arī Latvijā (Baltijas jūras un Rīgas līča krastā vai tā tuvumā).
Ierakstīts Baltijas jūras reģiona Sarkanajā grāmatā un Latvijas Sarkanajā grāmatā 2. kategorijā.
Morfoloģija
Jūrmalas augstiņš ir viengadīgs, 5—25 cm garš lakstaugs. Tam ir stāvs, kails un četršķautņains stublājs, kurš augšdaļā dakšveidīgi zaro un dažādos augstumos ir ziedu divžuburonis. Lapas ir lāpstveidīgas un veido rozeti. Stublāja lapām ir 1—3 dzīslas, tās ir sēdošas un ir izvietotas pretēji. Pēc formas lapas ir iegareni lancetiskas, aptuveni 0,8—2,5 cm garas un 0,2—0,4 cm platas.
Ziedi ir rožaini sārti vai violeti, vainaglapas un kauslapas pa 5 vai 4. Kauss ir dziļi šķelts, daivas smailas, kauss aptuveni vainaga stobriņa garumā. Auglis ir iegarena divvāršņu pogaļa. Zied no jūnija beigām līdz septembrim.
Arctic Umiaq Line
Arctic Umiaq Line ir 2006. gadā dibināta kuģniecība, kas nodarbojas ar kravas un pasažieru pārvadājumiem Grenlandes dienvidrietumu piekrastē. Uzņemums ir Grenlandes valdībai piederošā Royal Arctic Line meitasuzņēmums. 2020. gadā uzņēmuma flotē bija viens kuģis - M/S Sarfaq Ittuk.
Dieva kalps
Dieva kalps ir Romas katoļu baznīcas kādas mirušas personas godināšanas epitets, ko piemēro tām personām, kurām Svētā Krēsla Kanonizācijas lietu kongregācija Vatikānā uzsākusi beatifikācijas procesu, izdodot dekrētu. Tas ir beatifikācijas pirmais posms. Austrumu ortodoksālajā baznīcā ar šo jēdzienu tiek apzīmēts jebkurš tās baznīcas kristietis.
Igaunija 1924. gada vasaras olimpiskajās spēlēs
Igaunijai 1924. gada vasaras olimpiskās spēles, kas notika Francijas galvaspilsētā Parīzē, bija otrās olimpiskās spēles, kurās tā piedalījās. Šajās olimpiskajās spēlēs Igaunija olimpiskajos sporta veidos bija pārstāvēta ar 44 sportistiem. Kopumā 1924. gada Parīzes vasaras spēlēs Igaunijas sportisti izcīnīja 6 olimpiskās medaļas, no tām 1 zelta medaļu, 1 sudraba medaļu un 4 bronzas medaļas.
Parīzes olimpiskajās spēlēs līdz šim vienīgo reizi piedalījās arī Igaunijas futbola izlase. Latvijas delegācijas sastāvā 1924. gada vasaras olimpiskajās spēlēs startēja igauņu vieglatlēts Johans Oja un cīņas sporta pārstāvis Rūdolfs Ronis.
Dieva kalps
Procedūra
Ja kongregācija sniedz labvēlīgu atbildi (Nihil obstat), iepriekš bīskapijā izveidotā komisija pilnvarotās personas vadībā uzsāk procesu, kurā ir jāapkopo liecības par kandidātu un jāizpēta kandidāta dzīve. Visi dokumenti tiek apkopoti, izveidojot arhīvu (Copia Publica), kuru apstiprina komisija un bīskapijas vadība un vēlāk nosūtīta uz Vatikānu, Kanonizācijas lietu kongregāciju. Ja dokumenti ir likumīgi, atbilstoši un pietiekami, kongregācija izdod speciālu dekrētu par beatifikācijas procesa uzsākšanu. Pēc dekrēta izdošanas minētajā kongregācijā atsāk iepriekš minēto dokumentu izpēti un rediģēšanu dokumentu iesniegšanai Romas pāvestam. Vienlaicīgi pēc dekrēta izdošanas minētais kandidāts tiek godināts par Dieva kalpu.
NEAR Shoemaker
NEAR Shoemaker (no ) bija NASA starpplanētu zonde Zemei tuvā asteroīda 433 Eross izpētei. Sākotnēji zonde saucās Near Earth Asteroid Rendezvous jeb NEAR, bet 2000. gadā tika pārdēvēta par NEAR Shoemaker, godinot amerikāņu zinātnieku Jūdžinu Šūmeikeru (Eugene Shoemaker).
Dieva kalps
Procedūra
Ja procesa turpinājumā tiek pierādīta Dieva kalpa tikumu varonība un Romas pāvests izdod dekrētu, ar ko tiek atzīta tikumu varonība,  Dieva kalps kļūst par Godināmo, kas vienlaicīgi ir beatifikācijas otrais posms.
NEAR Shoemaker
Zonde kļuva par pirmo mākslīgo pavadoni asteroīdam un bija pirmais aparāts, kurš veicis nolaišanos uz asteroīda. Pa ceļam uz Erosu, kosmiskais aparāts pētīja arī asteroīdu Matildi. Kopumā NEAR Shoemaker darbojās vairāk nekā piecus gadus, tai skaitā, gadu orbītā ap Erosu.
Aleksejs Kručonihs
Aleksejs Kručonihs (ru, dzimis, miris ) bija krievu dzejnieks, futūrists.
NEAR Shoemaker
NEAR Shoemaker bija paredzēts datu iegūšanai par asteroīda uzbūvi, virsmas sastāvu, masas sadalījumu un magnētisko lauku. Dati bija nepieciešami, lai labāk izprastu asteroīdu īpašības.
Aleksejs Kručonihs
Dzimis zemnieku ģimenē. 1906. gadā absolvēja Odesas mākslas skolu, pēc gada pārcēlās uz Maskavu. 1912. gadā pievienojās krievu futūristiem un līdzās Vladimiram Majakovskim, Dāvidam Burļukam un Veļimiram Hļebņikovam bija viens no vadošajiem krievu futūrisma teorētiķiem. Šajā laikā tika izdoti viņa krājumi Помада ("Lūpu krāsa"), Поросята ("Sivēni"), Взорваль ("Uzspridzeklis") un "TeLiLe". Pirmā pasaules kara un Februāra revolūcijas laikā dzīvoja Tiflisā, vadīja futūristu grupu 41° ("Četrdesmit pirmais grāds"). 1920. gadu vidū atgriezās Maskavā, kur pievienojās radošajai apvienībai Левый фронт искусств. Pārtrauca literāro darbību 1930. gados pēc Vladimira Majakovska pašnāvības un Igora Terentjeva nošaušanas.